tartuNLP/wikipedia-smugri-20251201 huggingface dataset:
Hilda Aagaard

Juliane Caroline Hilda Aagaard (sünninimi Tetens; 12. august Skive 1836 – 12. aprill 1898) oli taani kirjanik.
Ta oli ringkonnaarst Vilhelm Tetensi ja Marie Bramseni tütar.
Ta avaldas kristlikul alusel põhineva seisukoha, et mees on aktiivne ja naine passiivne ning mees peab valitsema.
Isiklikku.
28. novembril 1856 abiellus ta Lauritz
Aagaardiga (1821–1877), kes oli "Amtsforvalter" Ulrik Aagaardi (Nyborg) poeg ning Fuglsø (Jüütimaal) esimene omanik ja Nybogårdi (Sjællandil) omanik.
Reaktsioonivõime-selektiivsuse printsiip

Reaktsioonivõime-selektiivsuse printsiip väidab, et suurema reaktsioonivõimega keemiline ühend või aktiivne vaheühend on väiksema selektiivsusega. Tänapäeval loetakse see printsiip vananenuks, kuna paljudel juhtudel see ei kehti.
See printsiip on seotud konkureerivate reaktsioonisuundade suhteliste kiirustega. Reaktsioonivõime ja selektiivsuse sõltuvuse klassikaline näide on lihtsate alkaanide vabaradikaalne halogeenimine: väiksema reaktsioonivõimega broom annab 2-metüülbutaaniga põhiliselt 2-bromo-2-metüülbutaani, kuid oluliselt aktiivsem kloor annab kõigi võimalike regioisomeeride segu. Seega aktiivsemal reagendiil on väiksem selektiivsus. 
Üldist reaktsioonivõime ja selektiivsuse seost selgitab edukalt Hammondi postulaat. See puudutab orgaanilise reaktsiooni siirdeseisundit: kui reaktsiooni käigus siirdeseisund ja ebapüsiv intermediaat järgnevad teineteisele ja mõlemad on ligilähedase energiatasemega, siis nende omavaheline üleminek on seotud vaid vähese molekulaarstruktuuri muutusega.
Tänapäeval võimaldavad arvutid leida kvantitatiivseid struktuur-aktiivsus/omadus sõltuvusi (QSAR või QSPR mudelid), mis seovad aine omaduse ja keemilise struktuuri.
Stahli grammatika

Stahli grammatika on esimene eesti keele grammatika reeglistik, mis avaldati 1637. aastal. Grammatika ilmus Tallinna toomkiriku õpetaja Heinrich Stahli kirjutatud käsiraamatus "Anführung zu der Esthnischen Sprach". Peale lühikese grammatika sisaldab teos ka sajaleheküljelist saksa-eesti sõnastikku.
Misjonilingvistika

Misjonilingvistika on kristliku misjoni teenistuses olev lingvistika.
Suures osas on misjonilingvistika seotud kristluse ja selle levitamisega. Nimelt olid just kristlased paljudel juhtudel need, kes on esimesena mingi keelega põhjalikult tegelenud, seda uurinud ja kirja pannud esimesed grammatikad, tõlked ja tekstid, kõik selleks, et oma usku paremini edasi anda.
Kõrgaeg.
Misjonilingvistika kõrgajaks võib pidada 16.-18. sajandit. Just sellest ajast on pärit paljude Euroopa maade ja ka kaugemate Euroopa mõjupiirkondade maade keelte piiblitõlked ja grammatikad. Suuresti aitasid misjonilingvistika levikule kaasa usupuhastus, mille seisukohaks oli emakeelse piibli vajalikkus, koloniaalvallutused ning ka trükikunsti areng ja levik.
Misjonilingvistika Eestis.
Eestis kestis misjonilingvistika ajajärk 19. sajandi keskpaigani. Selle aja jooksul olid peaaegu kõik tähtsamad keeleõpetused kirjutatud kirikuõpetajate poolt. Autorid ja nende raamatute ilmumisajad järgnevalt: Heinrich Stahl (1637), Johannes Gutslaff (1648), Heinrich Göseken (1660), Johann Hornung (1693), Anton Thor Helle (1732), August Wilhelm Hupel (1780, 2. trükk 1818) ja Eduard Ahrens (1843, 2. trükk 1853). Eesti keele grammatikat üritati kohandada ladina keele omaga, põhjuseks veendumus, et tuttava ladina keele grammatika kaudu on uut keelt kergem omandada.
Ventriculus

Ventriculus on mao ladinakeelne nimetus.
Ventriculus cordis on südamevatsake ehk vatsake.
Ventriculus cerebralis on ajuvatsake.
Abovjan

Abovjan on linn Armeenias Kotajkhi maakonnas. 
Linn asub 10 km Jerevanist kirdes 1360 meetri kõrgusel merepinnast.
Tänapäeva linna lõunapiiril oli asula juba 4. aastatuhandel eKr. Urartu kuningas Argišti I lasi 8. sajandil eKr sinna kindluse rajada. 1961. aastani oli küla nimi Elar, uus nimi anti külale kirjanik Hatšhatur Abovjani järgi. 1963 sai linnaõigused.
Abovjani läbib Jerevani-Sevani raudtee.
A. H. Tammsaare muuseum (Eesti Aiake)

A. H. Tammsaare muuseum on aastatel 1988–1989 Kaukaasias Krasnaja Poljana eesti külas asutatud muuseum A. H. Tammsaare mälestuseks. Majamuuseum asub aadressil Estonskaja 86.
A. H. Tammsaare oli Kaukaasias aastatel 1912–1913.
Tammsaare romaaniauhind

Tammsaare romaaniauhind (ka: Tammsaare romaanipreemia) on kirjandusauhind, mis antakse tunnustust vääriva romaani eest eesti kirjanikule. 
Tammsaare romaaniauhinna väljaandja on Tallinna linn koostöös Eesti Kirjanike Liidu ja Tallinna Kirjanduskeskusega. 
Preemiat antakse välja alates 1998. aastast iga viie aasta järel. Preemia fondi suurus on alates 2018. aastast 4000 eurot, millega pärjatakse üks teos. 
Romaanipreemia eesmärk on tunnustada eesti kirjanikke algupärase teose (või teoste) eest, mille ilmumise aeg jääb A. H. Tammsaare juubeliaastale eelneva viie aasta sisse ning kelle romaan või romaanid on kõige paremini tõendanud žanri valdamise meisterlikkust, kunstilist mõjujõudu ja sõnumi mõttehaaret.
Iloko keel

Iloko keel (varasem eestikeelne nimetus "ilokano keel") on Austroneesia keelte hulka kuuluv keel. Seda kõneldakse peamiselt Filipiinidel Luzoni saare põhjaosas. Kõnelejad on ilokod. Iloko keel on kõnelejate arvult kolmas keel Filipiinidel.
Maokeel (perekond)

Maokeel ("Ophioglossum") on taimeperekond.
Klassifikatsioon.
Maokeele perekonda kuuluvad järgmised taimeliigid:
Nissan

Nissan Motor Company on Jaapani autotootja peakontoriga Yokohamas. 
2013. aastal oli Nissan maailmas suuruselt kuues autotootja.
2023. aastal müüs ettevõte 3,37 miljonit autot.
Ajalugu.
1934–1986 tootis Nissan autosid kaubamärgi Datsun all. 2013. aasta juulis võeti Datsun uuesti kasutusele eraldi automargina. Lisaks sellele kasutab Nissan kaubamärke Infiniti ja NISMO.
Alates 1999. aastast kuulub Nissan Renault–Nissan–Mitsubishi Allianssi. 
2024. aasta lõpul asusid Honda ja Nissan uurima võimalikku ühinemist, mille käigus tekiks sõidukite müügimahult suuruselt kolmas autokontsern maailmas. Kuna Nissan on Mitsubishi Motorsi suurim aktsionär, siis võidakse kaasata ka Mitsubishi. Samal ajal oli Honda turukapitalisatsioon üle 40 miljardi dollari ja Nissanil umbes 10 miljardit dollarit.
Nimekiri Nissani sõidukitest.
Järgnev nimekiri on sõidukitest, mis on Nissani disainitud, kokkupannud ja / või müüdud.
Tapamaja

Tapamaja on ettevõte või ehitis, kus loomad toiduainete (näiteks liha) saamise eesmärgil tapetakse.
Tänapäeval on tapamajad (nimetatakse ka tapatsehhiks) lihakombinaadi üksusi. Väikese võimsusega tapamajasid on nimetatud ka tapapunktideks.
Eesti tapamajad.
Eestis ehitati esimesed tapamajad 19. sajandi neljandal veerandil.
Tapa Sõnumed

Tapa Sõnumed oli ajaleht mis ilmus 17. oktoobril 1929 – 18. märtsil 1935 Tapal. Ajalehe asutaja, väljaandja ja vastutav toimetaja oli Adolf Rohusaar. Aastatel 1931–1932 oli tegevtoimetajaks Evald Tiits.
Algul ilmus 4-leheküljeline ajaleht korra nädalas, alates 1. septembrist 1931 hakkas ajaleht ilmuma juba kolm korda nädalas.
1932. aastal sattus Adolf Rohusaar aga majandusraskustesse ja 1. juulist 1932 andis oma lehe üle Jakob Loosalule, kes andis seda ajalehte välja aastatel 1932–1934. Edasi olid väljaandjateks E. Soosaar (1934) kus vastutavaks toimetajaks oli Valter Oldt (1934 nr.132–133) ja hiljem kirjastusühisus Trükk (1934–1935). Ajalehe toimetus asus Tapal mitmes eri kohas - Pikk tänav 31, Apteegi tänav 3 ja Jaama tänav 10.
Algul trükiti ajalehte Paides Ernst Hunti trükikojas, hiljem 1931 aastast Tallinnas AS-is “Eestimaa Trükikoda”.
Tapp (loomakasvatus)

Tapp ehk tapmine on kasvatatud loomade (tapaloomad) surmamine peamiselt liha saamise eesmärgil. Tänapäeval tapetakse loom enamasti tapamajas.
Eestis on kasvatatud loomadest tapetud veiseid, sigu (vt ka seatapp), lambaid, kodukitsi, vasikaid.
Lõgismadu

Lõgismadu (van nimetus: latsutaja madu, "Crotalus") on maoperekond.
Klassifikatsioon.
Lõgismao perekonda klassifitseeritakse roomajate andmebaasis järgmised maoliigid:
Termolokatsioonielundid.
Nende madude silma ja nina vahel asuvas lohus paikneb infrapunakiirte suhtes tundlik elund, 
mis võimaldab neil tajuda 0,005-kraadiseid temperatuurierinevusi. Elund võimaldab neil öösiti jahti pidada ja saaklooma kehast lähtuvat soojust tunnetada.
Lõgisti.
Paljude lõgismadudel jäävad pärast kestamist tagumised soomused saba külge alles, moodustades lõgisti. Lõgisti nahkrõngaste arv oleneb mao vanusest. Saba väristamisel tekitavad need nahkrõngad lõgisevat heli. Teadlaste arvates toimib lõgisti kaitse- või hoiatusvahendina.
Kokkupuude inimestega.
Lõgismadude perekonda liigitatud maod on inimeste suhtes mürkmadudeks liigitatavad, kuna nende hammustus võib eri raskusastmega mürgistust esile kutsuda.
Saadused.
"Crotalus adamanteus"'e süljes tuvastatud fosfolipaas A(2) on katsetes avaldanud "Plasmodium falciparum"'i arengule inhibeerivat toimet.
Allikad.
Pildid
Artturi Järviluoma

Kustaa Artturi Järviluoma (aastani 1902 Jernström, kunstnikunimi Köpi; 9. august 1879 Alavus – 31. jaanuar 1942 Helsingi) oli soome ajakirjanik ja kirjanik.
Ta õppis Vaasa lütseumis, kuid lõpetas aastal 1901 Helsingi reaallütseumi. Aastatel 1902–1903 õppis ta Helsingi Ülikoolis matemaatikat, aastatel 1904–1909 õigusteadust, kuid ei lõpetanud ülikooli.
Tema tuntuim teos on "Pohjalaisia", mis ilmus aastal 1914; eesti keeles ilmus ta aastal 1924 nime "Põhjalased" all. Seda tükki on esitatud ka eesti teatris.
Järviluoma on maetud Helsingi Hietaniemi kalmistule.
Tamara Abel

Tamara Abel (aastani 1966 Tamara Gaenko; 28. november 1938 Boksitogorsk, Leningradi oblast – 19. juuni 2024) oli eesti pedagoog ja näitleja. 
Ta lõpetas 1957. aastal Tallinna Eelkoolikasvatuse Pedagoogilise Kooli, 1965. aastal Draamateatri õppestuudio ja 1975. aastal Tallinna Pedagoogilise Instituudi. 
Ta töötas aastatel 1965–1966 näitlejana Draamateatris, seejärel estraadinäitlejana Filharmoonias ja režissööri assistendina Eesti Televisioonis. 
Alates 1979. aastast töötas ta õpetajana Tallinna Pedagoogilises Koolis. 
Ta on mänginud filmis "Kirjad Sõgedate külast" (1966, Tallinnfilm) ja telelavastustes "Kurat Bostonis" (1965). 
Isiklikku.
Tamara Abel oli abielus näitleja Ervin Abeliga. Näitleja Margus Abel on nende poeg ja Kersti Engeli Abel tütar.
Jens Aaby Christensen

Jens Aaby Christensen (3. mai 1891 – 12. november 1966) oli taani meremees ja kirjanik.
Ta oli arestimajavalvur Chr. Christensen ja Andrea Jenseni poeg.
Ta oli 1905–1922 kaugsõidumeremees, hiljem tollimees ("toldopsynsmand"), päästjate juht ja suveniirivabrikant Højenis.
Aastal 1923 avaldas ta varjunime Jack Skagen all meremehejutustuse "Stedforandringens slaver".
Skagenis on tema auks nimetatud tänav Jens Aabys vej.
Andreas Aagaard

Andreas Jensen Aagaard (sündis 1731) oli taani kirjanik. 
Aastal 1754 lõpetas ta Nakskovi kooli (praegu Nakskovi gümnaasium).
Aastal 1772 ilmus tema näidend "Isebella eller den kjerlige ondskab".
Jean de Bourbon

Auguste-Jean Charles Emmanuel de Bourbon (6. november 1872 Maastricht – 1. juuli 1914 Pariis) oli naundorffistlik Prantsusmaa trooninõudleja Jean III ja Bourgogne'i hertsogi nime all aastail 1899–1914.
Ta oli Karl Wilhelm Naundorffi pojapoeg. 7. veebruaril (tsiviilabielu) ja 8. veebruaril (kiriklik laulatus) 1898 Lunelis abiellus ta Magdelaine Cuillé'ga. Nende ainus poeg oli Henri de Bourbon (Naundorff).
Hille Sarapuu

Hille Sarapuu (aastast 1970 Hille Bachmann; sündinud 12. detsembril 1937 Tallinnas) on eesti endine kiiruisutaja, jalgrattur ja motosportlane.
Ta hakkas uisutamisega tegelema Pelgulinna koolis, aastast 1952 treenis ta spordiühingu Spartak liikmena Kalevi uisurajal. Ta on tulnud aastatel 1953–1957 kiiruisutamises 2 korda mitmevõistluses ja 11 korda üksikdistantsidel Eesti meistriks. Ta on püstitanud kiiruisutamises 16 Eesti rekordit, sealhulgas suures mitmevõistluses 2 ja väikeses mitmevõistluses 3 rekordit.
Ta oli aastal 1968 Nõukogude Liidu delegatsiooni koosseisus Rahvusvahelise Motospordi Föderatsiooni motorallil; tagasiteel koju pöördus ta 25. juulil 1968 Viinis kohalikku politseisse, paludes Austria võimudelt poliitilist varjupaika. Nõukogude võimu esindajatega kohtumast ta keeldus. Peatselt sõitis ta edasi USA-sse, kuhu jäi alaliselt elama ja sai kõigepealt tööd juuksuri-kosmeetikuna. Ta elab Baltimore'is. Ta on mänginud panoraamfilmis "Ohtlikud kurvid".
Bos (alamperekond)

Bos on veislaste alamperekond.
Klassifikatsioon.
"Bos" alamperekonda liigitatakse järgmised veiseliigid:
Wirkhausi-nimeline puhkpillimuusika stipendium

Wirkhausi-nimeline puhkpillimuusika stipendium (ka: "David Wirkhausi nimeline puhkpillimuusika auhind") on aastast 1994 välja antav stipendium. Auhinda antakse välja iga viie aasta tagant (laulupeo aastal üldlaulupeo kontserdi ajal). 
Stipendiumi rahastab David Otto Wirkhausi Fond. Fondi asutas 19. juunil 1992 Eesti Üldlaulupeo Direktsioon (Eesti Laulu- ja Tantsupeo Sihtasutus) ja Eesti Kooriühing. Alates 21. maist 2001 haldab fondi raha Sihtasutus Eesti Rahvuskultuuri Fond. 
Fondi eesmärk on jäädvustada mälestust David Otto Wirkhausist ning väärtustada puhkpillimuusikaalast tegevust. Fondi rahast antakse välja Wirkhausi-nimelist puhkpillimuusika stipendiumi, mis määratakse kauaaegse tulemusrikka tegevuse eest Eesti puhkpillimuusika elus. Stipendiumi saaja peab olema vähemalt 50-aastane. Stipendiumi määramisel võetakse aluseks muusikategelase elutöö (nii muusikapedagoogiline, loominguline, organisatsiooniline, propagandistlik kui ka uurimuslik tegevus). Stipendiumi saab ühele isikule määrata üks kord. Stipendiumiga kaasneb traditsiooniliselt SA Eesti Rahvuskultuuri Fond sümboolikaga ja Eesti Laulu- ja Tantsupeo Sihtasutuse sümboolikaga tunnistus, mille allkirjastavad fondi halduskogu liikmed.
Balti Assamblee kultuuripreemiad

Balti Assamblee kultuuripreemiad on Balti Assamblee välja antavad preemiad kirjanduse, kunsti ja teaduse valdkonnas.
31. oktoobril 1993 võttis Balti Assamblee vastu otsuse koostada Balti Assamblee kirjandus-, kunsti- ja teaduspreemiate väljaandmise kord. Balti Assamblee kirjandus-, kunsti- ja teaduspreemiat antakse välja alates 1994. aastast.
Balti Assamblee kultuuripreemiate jagamise eesmärgid.
Preemiate jagamise eesmärgid
Jens Aagaard

Jens Aagaard (24. jaanuar 1864 Elbæk – 13. aprill 1942) oli taani kirjanik. 
Ta oli taluperemees.
Jens Andreas Aagaard

Jens Andreas Aagaard (1792 Kopenhaagen – 1860) oli taani kirjanik. 
Aastal 1823 ilmus tal luulekogu "Vaarvioler".
Marrasknahk

Marrasknahk ehk epidermis (ladina keeles "epidermis") on inimestel ja paljudel selgroogsetel loomadel nahka kattev mitmekihiline lameepiteel. 
Marrasknahal eristatakse järgmisi kihte:
Mura vald (Itaalia)

Mura on asula ja vald ("comune") Itaalias Lombardia maakonnas Brescia provintsis. Halduskeskus asub Muras.
691 meetri kõrgusel merepinnast asuva Mura asustustihedus on keskmiselt inimest ruutkilomeetri kohta.
Mura piirneb järgmiste omavalitsusüksustega: Casto, Pertica Alta, Vestone.
Milzano

Milzano on asula ja vald ("comune") Itaalias Lombardia maakonnas Brescia provintsis. Halduskeskus asub Milzanos.
Milzano asub 49 meetri kõrgusel merepinnast.
Milzano piirneb järgmiste omavalitsusüksustega: Alfianello, Cigole, Pavone del Mella, Pralboino, San Gervasio Bresciano, Seniga.
Marone

Marone on vald ("comune") Itaalias Lombardia maakonnas Brescia provintsis. Halduskeskus asub Marones.
189 meetri kõrgusel merepinnast asuva Marone asustustihedus on keskmiselt inimest ruutkilomeetri kohta.
Marone piirneb järgmiste omavalitsusüksustega: Monte Isola, Zone, Sale Marasino, Pisogne, Gardone Val Trompia, Marcheno, Parzanica (BG), Riva di Solto (BG).
Marone halduspiirides asuvad järgmised fraktsioonid: Ariolo, Collepiano, Monte Marone, Ponzano, Pregasso, Vello, Vesto.
Marone piirneb läänes Iseo järvega.
Pirnvöör

Pirnvöör (ka bulbtääv) on laevakere vööris allpool veeliini ettepoole ulatuv ümara erikujuga vöörtääv. 
Pirnvöör suurendab laeva püsivust ja vähendab kütusekulu 12 kuni 15 protsenti, kuna see muudab veeliikumist ümber kere. 
Pirnvööri ei kasutata kiirel liikumisel tõstva kerekujuga ehk glisseerivatel laevadel ega tiiburlaevadel.
Maclodio

Maclodio on asula ja vald ("comune") Itaalias Lombardia maakonnas Brescia provintsis. Halduskeskus asub Maclodios.
109 meetri kõrgusel merepinnast asuva Maclodio asustustihedus on keskmiselt inimest ruutkilomeetri kohta.
Maclodio piirneb järgmiste omavalitsusüksustega: Berlingo, Brandico, Lograto, Mairano, Trenzano.
Ajalugu.
1427. aasta 17. oktoobril toimus Maclodio territooriumil Veneetsia vabariigi ja Milano hertsogiriigi vahel Maclodio lahing. Võiduga kindlustasid veneetslased oma ülemvõimu Brescia ümbruse alade üle.
Lavenone

Lavenone on vald ("comune") Itaalias Lombardia maakonnas Brescia provintsis. Halduskeskus asub Lavenones.
385 meetri kõrgusel merepinnast asuva Lavenone asustustihedus on keskmiselt inimest ruutkilomeetri kohta.
Lavenone piirneb järgmiste omavalitsusüksustega: Anfo, Bagolino, Collio, Idro, Pertica Bassa, Treviso Bresciano, Vestone.
Lavenone halduspiirides asuvad järgmised fraktsioonid: Bisenzio, Presegno.
Aleksander Rebane (noorem)

Aleksander Rebane on eesti füüsik.
Ta lõpetas 2004. aastal Hugo Treffneri Gümnaasiumi ja 2008. aastal Zürichi Šveitsi Föderaalse Tehnikakõrgkooli bakalaureusekraadiga. Aastail 2010–2012 õppis Rebane Osaka Ülikooli magistrantuuris füüsika erialal.
Aleksander Rebane oli Yale'i Ülikooli füüsikaosakonna doktorant alates 2012. aasta augustist, doktorikraadi sai 2018. aastal tööga "Exploring free energy landscapes of SNARE assembly using optical tweezers".
Rebane valdab professionaalsel tasemel jaapani keelt, emakeele või teise emakeele tasandil saksa, eesti ja inglise keelt.
Isiklikku.
Ta on Montana Osariigi Ülikooli füüsikaprofessori Aleksander Rebase poeg.
Julius Aagaard

Johan Gottlieb Julius Aagaard (26. aprill 1847 Odense – 14. detsember 1926 Tranebjerg) oli taani fotograaf.
Ta oli kingseppmeister Hans Christian Aagaardi (sündinud umbes 1820) ja Marie Louise Otto (sündinud umbes 1819) poeg.
Isiklikku.
Ta abiellus 14. mail 1875 Næstvedis Vilhelmine Dorthea Christine Brockmeyeriga (11. märts 1855 Kopenhaagen – 23. august 1923), kelle vanemad olid pagarmeister Conrad Frederik Vilhelm Brockmeier (sündis 1817) ja Cathrine Bergite Andersen (umbes 1834 – 1913). 
Arst Otto Carl Aagaard oli nende poeg.
Zazad

Zazad on etniline rühm Türgi idaosas. Nad kõnelevad zaza keelt.
Kirikute ja koguduste seadus

Kirikute ja koguduste seadus (lühend: KiKoS) on Eestis usutemaatikat reguleeriv seadus.
Praegune KKS hakkas kehtima 2002. aastast ja see selle aluseks on 1993. aasta versioon.
Ajalugu.
Praeguse seaduse eelkäijad on 1925. ja 1934. aasta analoogsed seadused.
Kuningas Williami saar

Kuningas Williami saar (inuktituti Qikiqtaq) on saar Põhja-Jäämeres, üks Kanada Arktika saarestiku saartest. 
Saare pindala on 13 111 ruutkilomeetrit ja kõrgus merepinnast kuni 137 meetrit. Saart eraldavad Boothia poolsaarest James Rossi väin ja Rae väin. Läänes eraldab saart Victoria saarest Victoria väin.
Kuningas Williami saar kuulub Kanada Nunavuti koosseisu ja on pindalalt Kanada 15. saar. Saare ainsas asulas Gjoa Havenis elas 2006. aastal 1064 inimest.
Saarel suvituvad suured põhjapõdrakarjad.
Kärt

Kärt (omastavas Kärdi või Kärdu) on eesti naisenimi, harva ka mehenimi. Tõenäoliselt on see lühend nimest Gertrud .
2018. aasta 1. jaanuari seisuga oli Eestis eesnimi Kärt alla viiel mehel ja 802 naisel. Kärt on populaarsuselt 8595. mehenimi ja 213. naisenimi. Kärt oli keskmiselt 27 aasta vanune (mediaanvanus oli 28). Kõige populaarsem oli eesnimi Kärt vanuserühmas 15–19, kus neid oli 10 000 elaniku kohta 13,42. Kõige populaarsem on eesnimi Kärt Tartu maakonnas, kus neid on maakonna 10 000 elaniku kohta 8,77. Kõige rohkem on eesnimega Kärt sündinuid juunis, kokku 81. Kärdi nimepäev on 10. märtsil.
Tokaata

Tokaata (itaalia keeles "toccare", puudutama) on muusikas 16. sajandil alguse saanud instrumentaalmuusikažanr, mida iseloomustas akordide ja kiirete passaažide järsk vaheldumine.
Pütipaber

Pütipaber (ka käsitsipaber) on nõrgrestil käsitsi valmistatud paber, mida iseoomustavad ebaühtlase kujuga ning õhenevad servad, jooned ja sageli ka vesimärk. Seda kvaliteetsetest ainetest käsitsi tehtud paberiliiki kasutatakse kaubanduses eelkõige luksustarvetega seoses.
Judovka

Judovka (vene keeles "Юдовка") on Läti linna Daugavpilsi osa. Asub Daugava jõe lõunapoolsel kaldal. 
Judovka oli juutide küla. Aastal 1926 liideti Grīva linnaga, aastast 1953 Daugavpilsi koosseisus. Judovkas asub 1909. aastal rajatud vanausuliste palvemaja (ühine Maļutka külaga).
Käsitöökool

Käsitöökool on õppeasutus, kus õpetatakse erinevaid käsitööalasid . 
Eesti esimese vabariigi ajal nimetati käsitöökoole tööstuslikeks koolideks ja naiskutsekoolideks.
Liginiški

Liginiški (vene keeles "Лигинишки") on Läti linna Daugavpilsi osa. Asub Daugava jõe lõunapoolsel kaldal. Aastal 1864 asus seal Liginiški poolmõis, mille juures pruuliti õlut. Aastast 1953 Daugavpilsi koosseisus.
Käsundusametnik

Käsundusametnik on ametnik, kes ei täida tavalisele ametnikule omaselt mitte kindla valdkonnaga seotud ülesandeid, vaid kes igal üksikul juhul saab ülesande oma ülemuselt.
Käsundusametnik oli näiteks kuberneri teenistuses.
Kalkūni (Daugavpils)

Kalkūni (vene keeles "Калку́ны") on Läti linna Daugavpilsi osa. Asub Nīderkūnist lõunas, Daugava jõe lõunapoolsel kaldal, Kalkūni valla ja Laucesa valla vahel. 
Daugavpils-Vilniuse raudtee äärde kujunes 1862. aastal Kalkūni mõisa lähedale rajatud Kalkūni raudteejaama juurde asula. Raudtee äärde tekkisid viinavabrik ja tellisetehas. Raudteejaam nimetati 1921. aastal ümber Grīva raudteejaamaks. Aastast 1959 on Kalkūni Daugavpilsi koosseisus.
Robert Brandom

Robert Boyce Brandom (sündinud 13. märtsil 1950) on Ameerika Ühendriikide filosoof ja loogik.
Ta töötab Pittsburghi Ülikoolis.
Pittsburghi Ülikool

Pittsburghi Ülikool on ülikool, mis asub Ameerika Ühendriikides Pennsylvania osariigis Pittsburghis.
Ülikool on asutatud aastal 1787.
Nīderkūni

Nīderkūni ("varasem nimi" Niderkuņi; (vene keeles "Нидеркуны") on Läti linna Daugavpilsi osa. Asub Daugava jõe lõunapoolsel kaldal. Nīderkūni linnaosast hargnevad raudteeliinid Vilniuse ja Šiauliai suunas. 
Nīderkūni hakkas arenema Kalkūni raudteejaamaga koos. Linnaosa elanikud käisid tööl Kalkūni telliselöövis ja viinavabrikus. Aastal 1926 liideti Grīva linnaga, aastast 1953 Daugavpilsi koosseisus. Nīderkūnis asub XX sajandi alguses rajatud vanausuliste palvemaja.
Raudteemudelism

Raudteemudelism on hobi, mille sisu on miniatuursete mõõtkavaliste raudteeliinide ja juurdekuuluva raudteetaristu makettide ehitamine, samuti raudteeveeremi mudelite kogumine või valmistamine. 
Ehitatavat mini-raudteetaristut nimetatakse mudelraudteeks, miniatuurseid ronge mudelrongideks ja raudteemudelitega tegelejaid raudteemudelistideks.
Ajalugu.
Esimese tööstusliku seeria-mudelraudtee valmistas 1891. aastal firma Märklin Saksamaal. Esimesed mudelrongid olid suurema mõõtkavaga. Ajapikku on mõõtkavad vähenenud ja ühtlustunud.
Tegevus.
Tavaliselt on mudelraudtee maketid ehitatud mudelistide kodudesse, kuid on ka avalikke mudelraudteid. 
Raudteemudelistidel on oma katusorganisatsioonid ja ajakirjad. Raudteemudelite tootmisega tegeleb maailmas kümneid ettevõtteid. 
Euroopas on levinuim mõõtkava H0 (HO) suurusega 1:87. 
Vabaõhu tingimustesse ehitatud mudelraudteed mõõtkavaga 1:8 või 1:10 nimetatakse ka aiaraudteeks. Sageli on aiaraudteega võimalik tänu veeremi suurusele ka ise kaasa sõita.
Mudelid ja maketid jagatakse piiritlemiseks tavaliselt ajajärkudeks järgnevalt:
Suured mudelraudteed.
Maailma suurim ja pikim mudelraudtee on alates 2001. aastast arendatav avalik Miniatur Wunderland Saksamaal Hamburgis. Külastuskeskuseks kujundatud "imedemaa" asub ajaloolises Speicherstadtis ja seda haldab Miniatur Wunderland Hamburg GmbH. 2019. aasta augusti seisuga on 1499 m² suurusel alal 15,715 kilomeetri pikkune raudteevõrgustik, mis on loodud mõõtkavas H0 (1:87) (vastab reaalsuses umbes 1367,2 kilomeetri pikkusele võrgustikule).
Mudelraudteid kasutatakse mõnikord ka tehnilise hariduse eesmärkidel. Suurim õppeotstarbeline mudelraudteekompleks Euroopas on Dresdeni Tehnika- ja Majanduskõrgkooli juures asuvas Tehnoloogilises Raudteetranspordilaboris (530 m mudelrööpaid). Seda on kasutatud inseneride väljaõppel.
Valikküsilause

Valikküsilause on küsilause, mille võimalikud vastused on küsimusega ette antud. 
*küsimus esitatakse kogu lause kohta: "Kas lapsed on koolist koju tulnud?"
*eeldab jaatavat või eitavat vastust: "Kas lapsed on koolist koju tulnud? - Jah. 
*kui lünklause koosneb tegusõna pöördelisest vormist: "Kas lapsed läksid kinno? → Läksid?"
*küsimus esitatakse lause mingi osa kohta: "Kas sina tõid lapsed koolist koju?" 
*eeldab jaatavat või eitavat vastust: "Kas sina tõid lapsed koolist koju? - Ei."
*kui lünklause sisaldab täislause mingi osa: "Kas Merike päevitab? → Kas päevitab?"
*küsimuses on sidesõnaga "või" seotud valikute loend: "Kas täna on esmaspäev või teisipäev?"
*loetlev valikküsilause ei eelda jaatavat või eitavat vastust: "Kas täna on esmaspäev või teisipäev? - Esmaspäev."
*potentsiaalseid vastuseid on nii palju kui küsimuses alternatiive: "Kas Jüri või Mari on koolist koju jõudnud? - Jüri (on koolist koju jõudnud) ~ Mari (on koolist koju jõudnud)."
*loetlev valikküsilause kui lünklause koosneb võimalikest vastuse variantidest: "Kas neile meeldivad koerad või kassid? → Koerad või kassid?"
*kasutatakse küsisõna "kas" või eituse korral "ega": " Kas eile sadas vihma? Ega keegi pole veel ära läinud?"
*vahetab tegusõna pöördeline vorm alusega kohad: " On "(tegusõna pöördeline vorm) "Mari "(alus)" juba koolist koju tulnud?" ← "Mari on juba koolist koju tulnud."
*lauselõpulist abisõna "või": "Koolitükid tehtud või?"
*lauselõpulist kiilu (küsijätku) "mis, ah, ega" vmt: "Oled juba tüdinud, mis? See laps on nii armas, kas pole?"
Brad Garrett

Brad Garrett (sünninimi Brad H. Gerstenfeld; sündinud 14. aprillil 1960 Woodland Hillsis) on Ameerika Ühendriikide näitleja ja koomik.
Eesti televaatajale on ta tuntud esmajoones komöödiasarjast "Kuni surm meid lahutab", kus ta mängib Eddie Starki.
Ilmar Soomere

Ilmar Soomere (sündinud 23. aprillil 1942 Tallinnas) on eesti psühhiaater ja paranormaalsete nähtuste uurija.
Ta lõpetas 1960. aastal Tallinna 2. Keskkooli ja on lõpetanud Tartu Riikliku Ülikooli arstiteaduskonna.
Isiklikku.
Tema vend oli helilooja, muusikapedagoog ja pianist Uno Soomere.
Tema poeg on Lauri Soomere.
Grīva

Grīva (vene keeles "Грива", poola keeles "Grzywa") on Läti linna Daugavpilsi osa. Asub Daugava jõe lõunapoolsel kaldal. Linnaosas asub vanausuliste palvemaja, ka on seal 1924. aastal rajatud 11 ikooniga õigeusu kirik.
Ajalugu.
Grīva tekkis 18. sajandi alguses Kalkūni mõisa maadele. Algul teati seda asulat Jeruusalemma nime all, kuid hiljem kujunes Laucesa jõekese suudmes asunud Grīva kõrtsi järgi linnaosa nimeks Grīva (läti keeles jõesuu). Hiljem ehitati kõrgematele maadele Liginiški; linnaosad eristusid seetõttu, et algselt asusid need kahe erineva mõisa maadel. 
1810. aastal rajati linnaosa maadele Daugavpilsi kindluse sillapea, mistõttu asula liikus veidi maad ülesjõge. Hiljem rajati sillapea hoonetesse Grīva vangla, kuid 2008. aastal liideti see administratiivselt Daugavpilsi vanglaga, nii et praegu asub seal Daugavgrīva vangla Grīva filiaal.
1831. aastal ühendati Grīva koos Daugavpilsiga ühiseks haldusüksuseks Vitebski kubermangus, ent samal ajal jäi see ka Kuramaa kubermangu osaks, nii et seal kehtis ka Balti erikord. Selline olukord kestis 1859. aastani, mil Grīvast sai alev Kuramaa kubermangu Ilūkste kreisis.
Kui Daugavpils 19. sajandi lõpus kiirelt kasvama hakkas, mõjutas see ka Grīvat. Enam kui 8000 elanikuga oli alev suurem mitte üksnes kreisi keskusest Ilūkstest, vaid ka Tukumsist, Jēkabpilsist ja Ventspilsist. 1910. aastal oli alevis üle 12 000 elaniku. 1912. aastal sai Grīva linnaõigused, 1953. aastast Daugavpilsi koosseisus.
Irma (Itaalia)

Irma on asula ja vald ("comune") Itaalias Lombardia maakonnas Brescia provintsis. Halduskeskus asub Irmas.
804 meetri kõrgusel merepinnast asuva Irma asustustihedus on keskmiselt inimest ruutkilomeetri kohta.
Irma piirneb järgmiste omavalitsusüksustega: Bovegno, Marmentino.
Aastatel 1927–1955 oli Irma osa Bovengo vallast.
Maohabe

Maohabe ("Ophiopogon") on asparilaadsete seltsi aspariliste sugukonda kuuluv taimeperekond.
Perekonna nimetus tuleneb vanakreeka sõnadest ὄφις ("ophis", 'madu') ja πώγων ("pogon", 'habe'). 
Varem on maohabeme perekond paigutatud maikellukeseliste sugukonda.
Asso õu

Asso õu (ka: "Karjase hoov") on Assauwe torni sisehoov (õu), Müürivahe tänav 12. 
Nime "Asso õu" pani kohale 1996. aastal linna tänavanimede komisjon.
Pöörane Hobune

Pöörane Hobune (lakota keeles Tȟašúŋke Witkó, inglise keeles Crazy Horse; 1840 – 5. september 1877) oli indiaanlaste (lakotade) pealik.
Ta sündis praeguse Lõuna-Dakota osariigi territooriumil.
Pöörane Hobune kaitses edukalt oma territooriumi valgete asunike vastu, kelle juurdevool pärast kodusõda (1861–1865) eriti suurenes. Ta keeldus minemast reservaati, kuid USA valitsus üritas teda jõuga sundida. Tema kuulsaim võit tuli aastal 1876, kui ta hävitas täielikult kindral George Armstrong Custeri seitsmenda ratsaväe rügemendi Little Bighorni jõe lähedal Montanas. Kindral Custeri saatis valitsus indiaanlasi vägivaldselt reservaati sundima. 1877. aastal andis ta ennast vabatahtlikult USA võimudele, sest viimaste poolt avaldatud surve all kannatasid kõik Lakota elanikud. Ta hukkus samal aastal rüseluse käigus sõjaväelaagris.
Väidetavalt puudub Pöörase Hobuse kohta foto.
Astoria

Astoria on restoran ja kasiino Tallinnas Vene Teatri keldris. Selle aadress on Vabaduse väljak 5.
Restoran avati 1930. aasta veebruaris nimega Dancing-Palace Gloria.
Enne teist maailmasõda peeti Dancing-Palace Gloriat Tallinna üheks esinduslikumaks restoraniks. 
1990. aastast kuulub restoran OÜ Astoriale.
Gardone Val Trompia

Gardone Val Trompia on linnaks nimetatav omavalitsusüksus ("comune") Itaalias Campania maakonnas Caserta provintsis. Gardone Val Trompia sai linnaõigused vabariigi presidendi 2001. aasta 17. septembri dekreediga. Linna õigusi tähistav viie torniga kroon lisati linna vapile 2002. aastal.
332 meetri kõrgusel merepinnast asuva Gardone Val Trompia asustustihedus on inimest ruutkilomeetri kohta. Inzino fraktsiooni kõrgus merepinnast on 340 meetrit, Magno kõrgus merepinnast on 615 meetrit. Kõrgeima tipu, Punta Almana kõrgus merepinnast on 1391 meetrit. Gardone Val Trompia asub Oglio lisajõe Mella kallastel.
Haldus.
Gardone Val Trompia piirneb järgmiste omavalitsusüksustega: Marcheno, Marone, Polaveno, Sale Marasino, Sarezzo.
Gardone Val Trompia halduspiires asuvad järgmised fraktsioonid: Inzino, Magno (mõlemad liideti 1927. aastal).
Vaatamisväärsused.
Sakraalarhitektuur.
Gardone Val Trompia:
 Santa Maria degli Angeli basiilika
 Püha Markuse kihelkonnakirik
 Püha Rochuse kirik – Madonna del popolo pühakoda
Inzino:
 Püha Georgi kihelkonnakirik
Magno:
 Bartolomeuse pühakoda
 Gooti maja
 Keskaegne (või Rooma-aegne) sild
AS Aswega

AS Aswega on Tallinnas tegutsev ettevõte, mis valmistab peamiselt soojusarvesteid ja kulumõõtureid.
Ettevõtte eelkäija oli 1828. aastal asutatud Drümpelmanni masinatehas. Selle tehase hooneis alustaski 1919. aastal tööd AS Aswega.
Nimesid.
Ettevõte on läbi aegade kandnud järgmisi nimesid:
SAAL Biennaal

SAAL Biennaal (varasem nimega "Augusti tantsufestival", stiliseeritud kujul "Augusti TantsuFestival") on aastast 1999 Tallinnas toimuv nüüdistantsufestival. Festivali korraldab MTÜ 2. tants.
Tallinna aukodanik

Tallinna aukodanik oli Tallinna linnale tehtud teenete vm ajendite tõttu antud aunimetus.
Aunimetust andis välja Tallinna linnavalitsus, aastatel 1973–1980 aga Tallinna Linna Töörahva Saadikute Nõukogu (Tallinna TSN). Tänapäeval seda aunimetust välja ei anta, vaid selle asemel on teenete-, vapimärk või raemedal.
Beretta

Fabbrica d'Armi Pietro Beretta S.p.A. on üks vanimaid tegutsevaid relvatootjaid maailmas.
Ajalugu.
Firma asutamisajaks loetakse 1526. aastat, kui Itaalia Gardone Val Trompia relvameister "Maestro" Bartolomeo Berettale maksti Veneetsia arsenali poolt 296 tukatit 185 arkebuusi toru eest. Tehingu maksedokumente säilitatakse ettevõtte arhiivis.
1918. aastal võeti teise püstolkuulipildujana Itaalia armee relvastusse Beretta MAB 1918.
Šoutjärvi Rjurik Lonini nimeline vepsa etnograafiamuuseum

Šoutjärvi Rjurik Lonini nimeline vepsa etnograafiamuuseum (vene keeles Шёлтозерский вепсский этнографический музей имени Р. П. Лонина, vepsa keeles Šoutar’ven vepslahnje etnografine Rjurik Lonin -muzei) on Karjala Vabariigis Äänisranna rajoonis vepsa kultuuri esitlev koduloomuuseum. See on ainus muuseum Venemaal, mis on pühendunud vepsa kultuuri tutvustamisele. 
Muuseum on asutatud aastal 1967 Rjurik Lonini initsiatiivil. Muuseumi loomise idee tekkis Loninil juba 1964. aastal. Ta esitas Šoutjärvi külanõukogule korduvalt taotlusi, et saada muuseumile ruume kuni 1967. aastal eraldati talle Oktoobrirevolutsiooni 50. aastapäeva puhul kaks tuba külaraamatukogus. Muuseum avati 28. oktoobril 1967. 1980. aastal liideti muuseum Karjala koduloomuuseumiga ja on praegu selle filiaal. 
Muuseum on vahepeal tegutsenud ka Goristoi tänava ühiselamus .
1991. aastast tegutseb muuseum aga Melkini majas. Aastatel 2012–2014. muuseumit renoveeriti ja valmis uus ekspositsioon. Esimesel korrusel paikneb kaks saali: "Vepslased. Ajalugu. Keel. Asustus. Maailmavaade" ja "Talutare". Viimane neist tutvustab vepsa taluelamu sisustust 19. sajandi lõpus – 20. alguses. Teisel korrusel tutvustatakse vepslaste tänapäevast kultuuri, ühiskondlikke organisatsioone, saavutusi spordis ja teaduses. On ka saal ajutiste näituste läbiviimiseks. Väljapanek on laienenud ka majandushoonesse. 
1979. aastal toimetati Melkini maja taha Tutšini maja. Selles hoones tegutses aastatel 1943-44 põrandaalune kommunistliku partei rajoonikomitee. Hoone asus algselt Kalinansari külas. Hoones on asunud põrandaalust liikumist tutvustav ekspositsioon, kuid praegu hoones väljapanekut ei ole. 
Muuseum asub Karjala Vabariigis Äänisranna rajoonis Šoutjärvil, aadressil Ulitsa Potštovaja 28. Muuseumi kogudes on enam kui 6000 eksponaati, millest on väljapanekus ligikaudu 2000. Aastas külastab muuseumi ligi 10 000 inimest. 
Melkini maja.
Melkini maja on ehitatud 19. sajandi teisel poolel või teistel andmetel aastal 1814. Vooderdamata männipalidest hoone on üks ilusamaid säilinud puithooneid kogu vepsamaal ning ühtlasi vepsa arhitektuurimälestis. Hoone arhitektuuris on võimalik täheldada kolme ehitusjärku. Algselt oli see ühekorruseline, koosnedes kahest toast ja nende vahele jäävast eeskojast. Nüüdseks säilinud eluhoone on kahekorruseline ja T-kujuline. Selle fassaadi ehivad rohked keerulised puitkaunistused. Elumaja juurde kuulub kahekorruseline majandushoone, mille alumisel korrusel oli laut, üleval aga hoiti heina.
Hoone kuulus kunagi jõukale Melkinite perele. Pereisa tegeles loodusliku kivi (kvartsiit, gabro, diabaas) müügiga Peterburi ja Petroskoi uhkemate hoonete ehitustele.
Kiiri Tamm

Kiiri Tamm (sündinud 7. jaanuaril 1962 Tallinnas) on eesti näitleja ja inspitsient. 
Ta lõpetas aastal 1980 Kingissepa 1. Keskkooli ja 1984 Tallinna Riikliku Konservatooriumi lavakunstikateedri (11.lend). 
Ta on töötanud aastatel 1984–1994 näitlejana Rakvere Teatris, alates 1994. aastast töötab teatris Ugala näitlejana ning 2005. aastast ka inspitsiendina. Tamm on Eesti Teatriliidu (1984) ja Eesti Näitlejate Liidu liige (1994).
Isiklikku.
Tema elukaaslane on Arvi Mägi, nende tütar on Triin Nuut.
Intuitsioon

Sõna Intuitsioon kasutame tavaliselt siis, kui sisetunne, vaist ütleb meile midagi, me aimame midagi või saame millestki aru, kuid ei suuda seda põhjendada või siis ei näegi vajadust selle põhjendamiseks. Intuitsioon võib avalduda erinevates situatsioonides. On olemas kolme liiki intuitsiooni.
1) Intuitsioon kui taju
2) Loominguline intutsioon
3) Intuitsioon kui "Kiirendatud arutlus"
Sikorsky SH-60 Seahawk

Sikorsky SH-60/MH-60 Seahawk ehk Sea Hawk ('merikotkas') on Ameerika Ühendriikide sõjaväe UH-60 Black Hawk helikopteri (Sikorsky S-70 sari) põhjal tälja töötatud kahe turbomootoriga mitmeotstarbeline USA mereväe (US Navy) helikopter opereerimiseks sõjaväe merealustel.
USA mereväes on kasutusel H-60 baasil valmistatud modifikatsioonid SH-60B, SH-60F, HH-60H, MH-60R ja MH-60S.
Ühe kopteri hind 2012. aastal oli järgmine:
Butha-Buthe ringkond

Butha-Buthe ringkond on 1. järgu haldusüksus Lesothos.
Butha-Buthe ringkond piirneb kagus Mokhotlongi ringkonnaga, lõunas Leribe ringkonnaga ja põhjas Free State'i provintsiga Lõuna-Aafrika Vabariigis.
MT

MT või Mt või mt võib tähendada mitut asja.
M või m võib märkida ka eesliidet "mega-" või "milli-" ning seega võib MT olla:
Leribe ringkond

Leribe ringkond on 1. järgu haldusüksus Lesothos.
Leribe ringkond piirneb põhjas Butha-Buthe ringkonnaga, idas Mokhotlongi ringkonnaga, kagus Thaba Tseka ringkonnaga, edelas Berea ringkonnaga ja põhjas Free State'i provintsiga Lõuna-Aafrika Vabariigis.
Mafetengi ringkond

Mafetengi ringkond on 1. järgu haldusüksus Lesothos.
Mafetengi ringkond piirneb kirdes Maseru ringkonnaga, kagus Mohale's Hoeki ringkonnaga ja läänes Free State'i provintsiga Lõuna-Aafrika Vabariigis.
Maseru ringkond

Maseru ringkond on 1. järgu haldusüksus Lesothos. Maseru ringkond on elanike arvult Lesotho suurim, seal elab umbes veerand riigi elanikest.
Maseru ringkond piirneb põhjas Berea ringkonnaga, idas Thaba Tseka ringkonnaga, lõunas Mohale's Hoeki ringkonnaga, edelas Mafetengi ringkonnaga ja läänes Free State'i provintsiga Lõuna-Aafrika Vabariigis.
Mohale's Hoeki ringkond

Mohale's Hoeki ringkond on 1. järgu haldusüksus Lesothos.
Mohale's Hoeki ringkond piirneb loodes Mafetengi, põhjas Maseru, kirdes Thaba Tseka, idas Qacha's Neki ja kagus Quthingi ringkonnaga ning edelas Free State'i ja kagus Ida-Kapimaa provintsiga Lõuna-Aafrika Vabariigis.
Matthew Gray Gubler

Matthew Gray Gubler (sündinud 9. märtsil 1980 Las Vegases) on Ameerika Ühendriikide näitleja, režissöör, fotograaf, kunstnik ja endine modell.
Eesti televaataja teab teda seriaalist "Kurjuse kannul", kus ta mängib dr Spencer Reidi. Samas seriaalis on ta olnud ka viie jao režissöör.
Ta on dubleerinud Simonit filmis "Alvin ja koopaoravad".
Valvelaev

Valvelaev (ka vahilaev, patrull-laev, patrulllaev, piirivalvelaev) on peamiselt avamerel valve-, vaatlus- ja kontrolliülesannete täitmiseks mõeldud kergelt relvastatud sõjalaev või tsiviilstruktuuri patrull-laev.
Kirjeldus.
Valvelaevad on merekindlad, kaatritest suuremad ja (või) aeglasekäigulisemad jõustruktuurile kuuluvad laevad, mis omavad peamiselt vaid kerget enesekaitserelvastust ning häid mere- ja õhuseirevahendeid. Neil võivad olla ka allveeseirevahendid, reostustõrjevahendid ja merepäästevahendid. Samuti võivad nad kanda pardahelikopterit. Valvelaevadele võivad olla planeeritud spetsiaalsed lafetikohad, et mobilisatsiooni korral saaks paigaldada täiendvaid raskemaid relvasüsteeme. 
Valvelaeva eelis võrreldes korvetiga on odavus, üldine mitmeotstarbelisus (ka mittesõjalised ülesanded) ja mõnikord ka suurem merekindlus. Valvelaevadel on ka väiksem meeskond, mis tähendab väiksemaid personalikulusid.
Valvelaevade kiirus on tavaliselt mitte üle 25 sõlme ja pikkust võib arvestada väiksemate laevade puhul alates 25 meetrist. Suured ookeanikõlbulikud valvelaevad (avamere patrull-laevad) võivad olla aga isegi 100 m pikkused. Valvelaeva ja valvekaatri liigituse piir siiski varieerub riigiti ja ametkonniti.
Kasutus.
Valvelaevu ehk patrull-laevu kasutavad oma valdkonna ülesannete täitmiseks peamiselt:
Baravucha

Baravucha (transkribeerituna Baravuhha, poola keeles "Borobucha") on alev Valgevenes Viciebski oblastis Połacki rajoonis Navapołacki haldusalas.
Asulat läbib Połacki-Daugavpilsi raudteeliin. Baravuchas asuvad keskkool, kunstikool, raamatukogu. Asulas toodetakse mööblit, puidust aknaid ja uksi, taimekaitsevahendeid, ehitusmaterjale, trikotaaži.
Ajalugu.
Baravuchat mainitakse esimest korda aastal 1812. Aastal 1866 rajati Baravuchat läbiv raudtee. Nõukogude-Poola sõda muutis Baravucha tähtsaks sõjaliseks tugipunktiks, mis pidi kaitsma Połacki linna ja tõkestama Poola vägede liikumise Moskva ning Leningradi suunas. Aastal 1919 rajati asulasse sõjaväelinnak Baravucha-1 ja sellest sai üks Połacki kindlustatud rajooni keskusi, hiljem osa Stalini liinist. Aastal 1941 peeti Baravucha all 2. juulist 11. juulini ägedaid lahinguid. Teise maailmasõja ajal oli Baravuchas suur sakslaste garnison ja koonduslaager Staatlag 354, kus hukkus 29 000 sõjavangi ning kohalikku elanikku, lisaks veel Połacki linna juutide geto. Pärast sõda taastati sõjaväebaas. 1997. aastal sai Baravucha külast alev ja see viidi Navapołacki haldusalasse.
Meresõda

Meresõda on sõda või sõja oluline osa, mis leiab aset merel, ookeanil, suurematel järvedel või jõgedel.
Eesmärgid, viisid, vahendid.
Meresõja eesmärk on tavaliselt merelise ülemvõimu või kontrolli saavutamine vastaspoole tegevuse üle suurtel veekogudel. See aitab omakorda kaasa või toetab ka sõja õnnestumist maismaal — omades ülemvõimu merealal või kontrolli selle üle, on üldjuhul lihtsam saavutada sõjas edu ka vastaval külgneval maismaa-alal.
Meresõja pidamises osaleb tänapäeval põhiliselt merevägi, saades toetust maaväelt ja õhuväelt. Põhilised meresõja vahendid on erinevad sõjalaevad, kaldal paiknevad ja rannikuveealade mõjutamiseks mõeldud relvasüsteemid ning sõjalennukid.
Meresõda võib toimuda kas pealpool või allpool veepinda, või nii pealpool kui allpool veepinda. Olulist rolli võivad etendada ka meremiinid.
Esimesed meresõjalahingud peeti enam kui 3000 aastat tagasi.
Mõisapolitsei

Mõisapolitsei oli mõisniku poolt mõisa piirkonnas teostatav politsei- ja kohtuvõim.
Mõisapolitsei ülesanne oli avaliku korra kaitsmine. Seda teostas mõisnik ise või voliniku kaudu, mõisnikel oli õigus mõisapolitsei kohustust teistele isikutele delegeerida, mis ei vabastanud neid vastutusest mõisapolitsei kohustuste täitmise eest. 
Mõisapolitsei institutsiooni seadustasid esmakordselt 1816/1819. aastate Eestimaa ja Liivimaa talurahvaseadused ja kuni 1866. aastani allusid mõisapolitseile ka vallad.
Mõisapolitsei ülesandeks oli:
Mõisapolitsei kontrollis kogukonnapolitsei tegevust. Mõisapolitsei tegevuse peale võis kaevata kihelkonnakohtusse.
Mõisapolitsei võis määrata rahatrahvi, vangistust või kehalist karistust (kuni 80 kepihoopi kaetud kehale või kuni 100 vitsahoopi katmata kehale, kaotati 1865. aastal).
1866. aasta vallaseadusega jäid 
Mõisapolitsei õigusteks ja kohustuseks jäid: 
Eestimaa kubermangus allus mõisapolitsei haagikohtule, Liivimaa kubermangus kihelkonnakohtule, alates 1888 aastast allus ta Venemaa keisririigis kubermangude maakondlikule politseivalitsusele. 
1888. aasta politseireformi teostamisel jäi mõisapolitsei alles ning kohustused jäid üldiselt samaks, tegevuspiirkond ahenes mõisamaa territooriumile, mis ei välistanud koostööd vallapolitseiga. 
Vallapolitseil ei olnud enam kõrgemate korrakaitse- ja haldusinstantsidega suhtlemisel vajadust kasutada mõisapolitsei vahendust.
Mõisapolitsei kaotati 1918. aastal, kui pärast Vene Ajutise Valitsuse võimuletulekut 1917. aasta märtsi alguses, seoses Eestimaa kubermangukomissari ametikoha loomisega, määrati miilitsaülemad ja moodustati miilitsakomiteed. 17.04.1917 võttis Vene Ajutine Valitsus vastu määruse miilitsa asutamise kohta, millega määratleti miilitsaasutuste koosseis.
Leping Eesti Demokraatliku Vabariigi ja Ukraina Sotsialistliku Nõukogude Vabariigi vahel

Leping Eesti Demokraatliku Vabariigi ja Ukraina Sotsialistliku Nõukogude Vabariigi vahel on 25. novembril 1921 Moskvas Eesti ja Ukraina NSV vahel sõlmitud leping.
Kuna Ukraina oli Nõukogude Liidu asutamiseni formaalselt sõltumatu sotsialistlik nõukogude vabariik, ei laienenud temale Tartu rahuleping ja temaga tuli peamiselt opteerumisküsimuste lahendamiseks sõlmida eraldi kokkulepe.
Leping koosneb 18 artiklist ja on koostatud eesti, ukraina ja vene keeles. Lepingule kirjutasid alla Tõnis Vares, Ferdinand Vellner ja Juri Kotsjubinski.
Lepingu I artikli järgi lepinguosalised, loodud oma rahvaste tahtmisel, tunnustavad ilmtingimata teineteist iseseisvaks ja suveräänseks riigiks.
IV artikli järgi kumbki lepinguosalistest kohustub teise poole lippu ja vappi, kui sõprusriigi embleemi, tunnustama ja neist lugu pidama.
Lepingu juurde kuulub samal päeval sõlmitud Kokkulepe Eesti Demokraatliku Vabariigi ja Ukraina Nõukogude Sotsialistliku Nõukogude Vabariigi vahel kodakondsuse opteerimise korra kohta.
Leping ratifitseeriti Riigikogu poolt 16. detsembril 1921 ja avaldati Riigi Teatajas (RT 1922, 9/10, 6).
Drew Barrymore

Drew Blyth Barrymore (sündinud 22. veebruaril 1975 Culver Citys, Californias) on Ameerika Ühendriikide näitleja, režissöör, produtsent ja modell. 
Mais 2007 nimetati ta nälja vastu võitleva ÜRO Maailma Toiduprogrammi saadikuks. 2008. aastal annetas Barrymore sellele toitlusprogrammile Keenia koolilaste toiduga varustamiseks miljon USA dollarit.
Isiklikku.
Tema vanaisa oli filmilegend John Barrymore. Tema isa oli näitleja John Drew Barrymore ja ema oli Ungari näitleja Ildiko Jaid Barrymore.
Volksgesetzbuch

Volksgesetzbuch (VGB, "Rahva Seaduseraamat") oli rahvussotsialistliku valitsuse aegsel Saksamaal luua üritatud tsiviilseadustik, mis oleks välja vahetanud senise Saksa tsiviilseadustiku (Bürgerliches Gesetzbuch, BGB).
15. mail 1938 Münchenis peetud kõnes püstitas riigiminister Hans Frank Volksgesetzbuchi koostamiseks järgmised põhimõtted:
Volksgesetzbuchi eelnõu koostamine toimus Saksa Õiguse Akadeemias kuni augusti lõpuni 1939 Hermann Lange, seejärel Wilhelm Hedemanni juhtimisel. See pidi koosnema kaheksast raamatust:
Tööd Volksgesetzbuchi koostamisel pandi lõplikult seisma augustis 1944. Osa materjali hävis 1944. ja 1945. aastal sõjategevuse tagajärjel. Seaduseelnõu valminud osad, tööprotsessi kajastavad tekstid, ettekanded, artiklid ja aruanded avaldati 1988. aastal.
Clark Gable

William Clark Gable (1. veebruar 1901 Cadiz, Ohio – 16. november 1960 West Hollywood, California) oli Ameerika Ühendriikide filminäitleja. 
23 tööaasta jooksul mängis Clark 60 filmis. Tema tuntuim roll on Rhett Butler filmis "Tuulest viidud" ("Gone with the Wind"; 1939), mille eest sai parima meespeaosatäitja Oscari nominatsiooni, kui ei võitnud seda.
Parima meespeaosatäitja Oscari pälvis ta 1935. aastal rolli eest filmis "Mäss Bountyl" ("Mutiny on the Bounty"). Ta on näidelnud koos Claudette Colbertiga filmis "See juhtus ühel ööl" ("It Happened One Night"; 1934) ning Grace Kelly ja Ava Gardneriga filmis "Mogambo" (1953). Tema viimane osatäitmine oli koos Marilyn Monroega filmis "Sobimatud" ("The Misfits"; 1961).
1999. aastal Ameerika Filmiinstituudi avaldatud edetabeli "AFI's 100 Years...100 Stars" põhjal asub näitleja kuulsate meesnäitlejate edetabelis seitsmendal kohal.
Gable'i isa suundus töö otsingul Kesk-Lääne osariikide naftaväljadele ja pere läks temaga kaasa. Clark leidis seal samuti tööd, kuni otsustas näitlejaks saada. Esialgu töötas ta lava taga lavalekutsujana, seejärel tsirkuses ja siis taas teatri rändtrupis läänekaldal. Tal olid mõned pisirollid tummfilmides ja hiljem ka helifilmides, kuid Hollywood oli tema ande avastamisel aeglane ja ta pöördus tagasi teatrisse.
Abielu näitleja Josephine Dilloniga päästis ta tuleviku. Naisest sai tema hääleõpetaja ning pärast kahte gangsterirolli helifilmides "Sõrm osutab" ja "Öine õde" võttis stuudio MGM ta 30-aastaselt enda juurde tööle.
Ta oli stuudioinimeste hulgas väga populaarne, suhtles pigem operaatorite ja tehnikute kui teiste näitlejatega, viis neid kalale ja jahile ning vaatamata jadamisi järgnenud abieludele ei olnud ta iial ühe naise mees.
Tema teine abikaasa oli Texasest pärit lahutatud naine ja miljonär Maria Langham, kes oli mehest 13 aastat vanem. Abielu lahutati 1939. aastal.
1939. aastal abiellus Gable näitleja Carole Lombardiga, naine hukkus 1942. aastal lennuõnnetuses. Hiljem oli Gable veel kaks korda abielus. Tal oli kaks last. Loretta Youngiga sai ta vallastütre.
Sõjakangelane.
1942. aastal astus Gable vabatahtlikuna Ameerika lennuväkke, jõudis majori auastmeni ja sai medali.
Robert Ludlum

Robert Ludlum (25. mai 1927 New York – 12. märts 2001 Naples) oli Ameerika Ühendriikide kirjanik, spiooniromaanide autor. 
Tema teoste üks tuntumaid tegelaskujusid on Jason Bourne, kellest on juttu näiteks romaanides "Bourne'i identiteet", "Bourne'i pärand", "Bourne'i ülemvõim" ja "Bourne'i ultimaatum".
Ralf Toming

Ralf Toming (25. september 1928 – 6. oktoober 2005) oli eesti kirjastustöötaja ja tõlkija.
Ta lõpetas 1952. aastal Tartu Riikliku Ülikooli keemikuna.
Ta tõlkis hiljem palju kriminaalromaane inglise keelest.
Tunnustus.
https://arhiiv.err.ee/audio/vaata/tolkijad-tolkijad-ralf-toming